User:Himachaldarpan

हिमाचल प्रदेश केवल एक भौगोलिक इकाई का नाम नहीं है। यह एक पहाड़ी नदी की तरह है जिसमें विभिन्न सभ्यताओं, संस्कृतियों, भाषाओं, और त्योहारों का समावेश है। दुनिया की सबसे पुरानी और सबसे आधुनिक जीवन शैली को केवल इस पर्वतीय क्षेत्र में एक साथ देखा जा सकता है। यहाँ हर गाँव का अपना इतिहास, अपना रीति-रिवाज, अपने देवी देवता और अपना सामाजिक जाल- तंत्र है। कोई भी व्यक्ति इस विशिष्टता को चाह कर भी व्यक्त नहीं कर सकता है क्योंकि पहाड़ को समझने के लिए आपको जिस दृष्टि की आवश्यकता होती है, वह वर्षों तक इन हिमालयी ढलानों पर चढ़कर और इन पहरी क्षेत्रों में रहकर ही आ सकती है, यही कारण है कि आज तक ऐसा कोई मंच नहीं बना है जो हिमाचल प्रदेश के हर पहलू को कुशलता से व्यक्त कर सके। इस विडंबना को ध्यान में रखते हुए, हिमाचल दर्पण लाइव टीवी की नींव रखी गई है। हिमाचल दर्पण लाइव टीवी ने एक ऐसा मंच बनाने का संकल्प लिया है जो न केवल हिमाचल की आत्मा को पहचानता है बल्कि इसकी एक रूपरेखा को ज़मीनी स्तर पर विश्लेषण करके एक कार्यक्रम का रूप दे कर जनता के सामने प्रस्तुत करने की क्षमता भी रखता है। हमारे लोकगीतों की धुन, हमारे राजनीतिक प्रवचन के पीछे छिपे मकसद, हमारे लोक व्यवहार के पीछे का इतिहास और हमारे त्यौहार की विशिष्टता, हम इन दृश्यों को फिल्माकर इसे टीवी स्क्रीन के माध्यम से गाँव के क्षेत्रों से बाहर लाना अपना कर्तव्य समझते हैं। सांस्कृतिक मानदंडों के अलावा, इस छोटे से पहाड़ी राज्य को अपने राजनीतिक अधिकारों और कर्तव्यों से अवगत कराना भी हमारा अहम् उद्देश्य होगा। चुनाव, आरोप-प्रत्यारोप, ब्यानबाजी, भाषण, जनसभा, और राजनीतिक दंगों का सूक्ष्म विश्लेषण इस मंच पर सभी समुदाय/ समाज/ प्रदेश और देश वासियों हिमाचल दर्पण लाइव टीवी के विभिन्न प्रसारण साधनों के माध्यम से देखने को  मिलेगा। हिमाचल दर्पण लाइव टीवी प्रदेश/ देश की जनता के लिए है और यहां आम जनता को भी सामुदायिक पत्रकार बनने का मौका दे रहा है । दुर्गम गांव में रहने वाला कोई भी नागरिक सामुदायिक पत्रकारिता के माध्यम से अपनी आवाज टीवी स्टूडियो तक पहुंचा सकता है और हम उसकी आवाज़ को अपने विभिन्न कार्यक्रमों के माध्यम से प्रदेश/ देश के सामने लाएँगे| इस भावना को ध्यान में रखते हुए कुछ कार्यक्रम हिमाचल दर्पण लाइव टीवी ने निर्धारित किए हैं। •	रोटी कपड़ा और मकान •	ज़मीनी हकीकत •	मैं भी पत्रकार •	कहानी संघर्ष की •	हमारी सभ्यता और संस्कृति

हिमाचल दर्पण लाइव टीवी का मकसद सत्यवादी घटनाओं को फिल्माकर अपने सभी दर्शकों के सामने लाना है। डिजिटल आधुनिकरण के समय में खबरों को समय से पहले दिखाना किसी भी न्यूज़ चैनल के लिए अपने आप में एक सबसे बड़ी चुनौती है क्योंकि इन्टरनेट के इस युग में काफी ऐसी वैब एप्लीकेशन आ गई हैं, जो किसी भी खबर या प्रदेश/देश में घटी घटनाओं को किसी भी चैनल से पहले दिखा देती हैं। हिमाचल दर्पण लाइव टीवी इन वैब पोर्टल पर दिखाई गई घटनाओं और प्रदर्शित चित्रों का विश्लेषण करने के बाद ही अपने न्यूज़ पोर्टल पर दिखाता है। हमारा उद्देश्य केवल ख़बर दिखाना ही नही अपितु सच्चाई दिखा कर जागरूकता लाना है, जो अपने आप में सब से बड़ी चुनौती भी है। इसी चुनोति को स्वीकार्य करते हुए महोदय हमे आपको ये बताते हुए बेहद खुशी हो रही है की 23 नवंबर 2020 को हिमाचल दर्पण लाइव टीवी ने सोशल प्लेटफॉर्म पर कदम रखा और बेहद कम टीम और कम अनुभवी लोगों को अपने साथ जोड़ने का एक बड़ा जोखिम भी लिया, पर आज हम एक बड़े नेटवर्क के रूप में उभरे हैं। हमे आपको ये भी बताते हुए खुशी हो रही है की हिमाचल दर्पण लाइव टीवी लगभग 2.9 मिलीयन लोगों तक पहुंचा और 1.6 मिलियन लोगों तक अपनी पहुँच को बरकार रखने में कामयाब हुआ है ।

हिमाचल दर्पण लाइव टीवी का मकसद ऐसे क्षेत्रों में रहने वाले लोगों का चुनाव करके उनकी समस्या को समाज व सरकार तक लाना है। हम एक मेन स्ट्रीम मीडिया के साथ-साथ एक सामुदिक/सामजिक विडियो यूनिट की भूमिका निभाने की पूरी कोशिश कर रहे हैं और इसको निभाने में एक हद तक कमियाब भी रहे हैं । हमारे द्वारा हर स्तर पर किए जा रहे जागरूक युवा हमसे जुड़ रहे हैं, आज हिमाचल दर्पण लाइव टीवी के 25 सदस्य ऐसे हैं जो मेन स्ट्रीम और कम्यूनिटी ऐक्टिविज़म की भूमिका को बेहद अच्छे ओर प्रभावी तरीके से निभा रहे हैं ।

भविष्य में हम निश्चित रूप से अपने कथित और अडिग विचारों के साथ अपने उद्देश्य को प्राप्त करेंगे। हिमाचल दर्पण लाइव टीवी के विचार हम से जुड़े सभी कार्यकर्ताओं के लिए मान्य होंगे। हिमाचल दर्पण लाइव टीवी में काम करने वाले सभी कार्यकर्ताओं को निर्धारित दिशा निर्देशों का पालन करना आवश्यक होगा।

1.	तीनस्तंभ क ) पारदर्शिता	ख ) सटीकता ग ) विश्वसनीयता

हिमाचल दर्पण लाइव टीवी कार्य-प्रणाली

1-	हिमाचल दर्पण लाइव टीवी की कार्य प्रणाली इसकी दूरदर्शिता और इसके लक्ष्य पर आधारित है। हम अपने सभी कार्यों को संगीनता से लेते हैं, और इसके होने वाले असर को भी ध्यान में रखते हैं। हम हिमाचल दर्पण लाइव टीवी के सभी प्रसारण माध्यमों से हर विषय पर कार्य करेंगे और उसके सत्य को समुदाय/ समाज/ प्रदेश और देश के सामने लाएंगे। हम किसी एक व्यक्ति विशेष की सोच पर कार्य नहीं करते हैं बल्कि हम सभी वर्गों के लिए एक समान कार्य करते हैं। 2-	हिमाचल दर्पण लाइव टीवी किसी व्यक्ति विशेष (धर्म/ जाती/ क़ानून/ राजनीति) के दबाव में आकर कार्य नहीं करता बल्कि जनहित के लिए एकत्रित अपने विचारों को शब्दों और दृश्यों के माध्यम से अपने वेब पोर्टल व अन्य प्रसारण साधनों के माध्यम से समाज/ समुदाय / प्रदेश व देश के सामने लेकर आता है। 3-	हिमाचल दर्पण लाइव टीवी कोई भी ऐसी सामग्री (ख़बर, विडियो, घटना, सूचना, फोटो, जानकारी) जो उसके कार्यकर्ताओं द्वारा एकत्रित नहीं की गई है, उसको दर्शाने के लिए किसी के बाध्य नहीं है। हिमाचल दर्पण लाइव टीवी ऐसी सभी सामग्रीयों (ख़बर, विडियो, घटना, सूचना, फोटो, जानकारी) को अपने वेब पोर्टल व अन्य प्रसारण साधनों में दर्शाने व न दर्शाने के लिए स्वतंत्र है। 4-	हिमाचल दर्पण लाइव टीवी किसी भी ऐसी सामग्री (ख़बर, विडियो, घटना, सूचना, फोटो, जानकारी) को नही फिल्माएगा जिससे किसी व्यक्ति विशेष (धर्म/ जाती/ क़ानून/ राजनीति) की भावना या मान सम्मान या प्रतिष्ठा पर कोई ठेस पहुंचे ।

महोदय हमारे द्वारा निर्धारित कार्यक्रम अभी सुचारु रूप से चल रहे हैं, •	रोटी कपड़ा और मकान •	ज़मीनी हकीकत •	कहानी संघर्ष की •	हमारी सभ्यता और संस्कृति

धन्यवाद राजकुमार सूद संपादक हिमाचल दर्पण लाइव टीवी

मेरा विश्वास है कि हम हिमाचल दर्पण लाइव टीवी के रूप में ईमानदार पत्रकारिता की भूमिका को निभाएंगे और एक निष्पक्ष ,सत्यानिष्ट न्यूज़ चैनल के रूप में साबित होंगे ।